ས་ནས་མྱོང་བ་འདོན།།དངོས་གཞི་སེམས་གཉིས་སྦྱོང་ཚུལ་ལ།།ཀུན་རྫོབ་བྱང་ཆུབ་སེམས

སྐྱོང་དང་།།དོན་དམ་བྱང་ཆུབ་སེམས་སྦྱོང་ངོ་།།བྱང་ཆུབ་སེམས་མཆོག་སྦྱོང་ཚུལ་ལ།།མན་ངག་རྒྱུ་འབྲས་བདུན་མ་དང་།།བདག་གཞན་མཉམ་བརྗེའི་སྒོམ་ཚུལ་ཏེ།།ཤིང་རྟ་ཆེན་པོའི་སེམས་སྤྱོད
གི།མན་ངག་ཁྱད་པར་ཅན་གཉིས་པོ།།གཅིག་ཏུ་བསྲེས་ནས་ཉམས་སུ་བླང་།།བྱང་ཆུབ་སེམས་ཀྱི་ཕན་ཡོན་རྣམས།།མདོ་ལས་འབྱུང་བ་བཞིན་བསམས་ནས།།དད་པའི་རྩ་བ་བརྟན་བྱས་ལ།།
ཕྱིར་མི་ལྡོག་པའི་བློ་བརྟན་བྱ།།ཐོག་མེད་དུས་ནས་ཉེར་འབྲེལ་བའི།།ཉམ་ཐག་འགྲོ་འདི་མ་ལུས་ལ།།སེམས་སྙོམས་མར་ཤེས་དྲིན་དྲན་ཏེ།།བུ་སྡུག་ལྟར་དུ་ཡིད་འོང་བསྐྱེད།།མི་འདོད་སྡུག
བསྔལ་ཐམས་ཅད་ནི།།རང་ཉིད་གཙེས་འཛིན་ལས་འབྱུང་བས།།ལེ་ལན་ཐམས་ཅད་གཅིག་ལ་བདའ།།གནས་སྐབས་མཐར་ཐུག་འདོད་དོན་རྣམས།།སེམས་ཅན་ཡིད་བཞིན་ནོར་བུ་ཡི།།དྲིན
ལས་འབྱུང་བའི་ཚུལ་བསམས་ཏེ།།ཀུན་ལ་བཀའ་དྲིན་ཆེ་བར་བསྒོམ།།དེ་ནས་བདག་གཞན་མཉམ་བརྗེལ།།འབད་པ་ཆེན་པོས་བསླབ་པར་བྱ།།བྱམས་དང་སྙིང་རྗེ་ཤུགས་དྲག་གིས།།གཏོང

ལེན་གཉིས་པོ་སྤེལ་མར་བསྒོམ།།སྙིང་སྟོབས་རིམ་གྱིས་བསྐྱེད་པའི་ཕྱིར།།ལེན་པའི་གོ་རིམས་རང་ནས་བརྩམ།།དེ་ནས་ཚེ་འདིའི་ཕ་མ་སོགས།།འགྲོ་བ་ཀུན་ལ་རིམ་གྱིས་
བསྒོམ།།ཡེངས་མེད་རྩེ་གཅིག་གནས་པ་དང་།།མྱུར་དུ་འབྱིངས་པར་བྱ་བའི་ཕྱིར།།གཏོང་ལེན་རླུང་ལ་བསྐྱོན་པར་བྱ།།ལྷག་བསམ་སྙིང་སྟོབས་ཆེན་པོ་ཡིས།།འགྲོ་བ་མ་ལུས་སྒྲོལ་བྱེད་པའི།།
དམ་བཅའི་ཁུར་ཆེན་འཁྱེར་བར་བྱ།།སེམས་ཅན་ཐམས་ཅད་སྒྲོལ་བ་ལ།།སངས་རྒྱས་གོ་འཕང་ཐོབ་དགོས་ཚུལ།།བསམས་ནས་བྱང་ཆུབ་སེམས་མཆོག་བསྐྱེད།།རིན་ཆེན་བྱང་ཆུབ་སེམས
མཆོག་ལ།།ཡིད་འགྱུར་མྱོང་བ་ཐོན་པའི་ཚེ།།སྨོན་སེམས་ཆོ་གས་ལེགས་བླངས་ལ།།དེ་ཡི་བསླབ་བྱ་རྣམས་ལ་བསླབ།།རྒྱལ་སྲས་རྣམས་ཀྱི་སྤྱོད་པའི་ཁུར།།གཟུང་བར་ནུས་ཚེ་འཇུག་སྡོམ
བླང་།།སྡོམ་པའི་བསླབ་བྱ་ལ་འབོད་ཅིང་།།རྒྱལ་བྲས་སྤྱོད་པ་རྒྱ་མཚོ་ཡི།།གནད་བསྡུས་ཕ་རོལ་ཕྱིན་དྲུག་དང་།།ལུས་དང་ལོངས་སྤྱོད་དགེ་ཚོགས་རྣམས།།གཏང་སྲུང་དག་སྤེལ་བཞིའི་སྒོ་

ནས།།རླབས་ཆེན་སྤྱོད་ལ་བསླབ་པར་བྱ།།རྗེས་ཀྱི་སྤྱོད་ལམ་ཀུན་ཏུ་ཡང་།།ཡིད་འོང་མི་འོང་བར་མ་སྟེ།།ཡུལ་གྱི་སྣང་བ་རྣམ་པ་གསུམ།།དུག་གསུམ་རྒྱུ་རུ་མི་བཏང་བར།།རྣམ་དག་དགེ་རྩ་གསུམ་དུ་བསྒྱུར།།ཁྱད་པར་འགྲོ་འཆག།
ཉལ་འདུག་གི།སྤྱོད་ལྡོམ་ཐམས་ཅད་ཐེག་ཆེན་གྱི།།བློ་སྦྱོང་གྲོགས་སུ་འཁྱེར་བའི་ཚུལ།།མདོ་ལས་འབྱུང་བ་བཞིན་དུ་བསླབ།།ཡང་ཡང་དྲན་པ་གསོ་བའི་ཕྱིར།།སྤྱོད་ལམ་ཀུན་ཏུ་ཚིག་གིས་སྦྱང་།།གཉིས་པ་དོན་དམ་སེམས་སྦྱོང་ནི།།
ཤེས་རབ་ཕ་རོལ་ཕྱིན་པའི་དོན།།བདག་ཉིད་ཆེན་པོ་ཀླུ་སྒྲུབ་ཀྱིས།།ཇི་ལྟར་བཀྲལ་བ་ཇི་བཞིན་དུ།།གནས་ལུགས་ཟབ་མོ་བསྒོམ་པ་སྟེ།།ཐབས་ཀྱི་ཆ་རྣམས་བརྟེན་བྱས་ནས།།ཟབ་དོན་གསང་བ་བསྒོམ་ཞེས་གསུང་།།འདི་ལྟར་སྣང་བའི
ཆོས་རྣམས་ཀུན།།རང་བློས་བཏགས་པ་ཙམ་ཞིག་ལས།།ངོ་བོས་གྲུབ་པ་མེད་པའི་ཚུལ།།གཅིག་དང་དུ་བྲལ་ལ་སོགས་པའི།།རིགས་ཚུལ་ཟབ་མོས་ལེགས་དཔྱད་དེ།།མཐའ་བྲལ་དབུ་མའི་ངང་དུ་འཇོག།སྐྱེས་བུ་ཁམས་དྲུག
བརྟག་པ་དང་།།དྲན་པ་ཉེར་གཞག་བཞིའི་སྒོ་ནས།།བདག་མེད་རྣམ་གཉིས་བསྒོམ་པའི་ཚུལ།།བསླབ་པ་ཀུན་ལས་བཏུས་པ་དང་།།སྤྱོད་འཇུག་དོན་བཞིན་ཤེས་པར་བྱ།།རྩེ་གཅིག་བསམ་གཏན་ལ་གནས་ནས།།དྲི་མེད་རིགས།
པའི་མཚོན་རྣོན་གྱིས།།སྲིད་པའི་རྩ་བ་གཅོད་དགོས་པས།།དབེན་གནས་འདོད་ཆུང་ཆོག་ཤེས་དང་།།ཚུལ་ཁྲིམས་རྣམ་པར་དག་པ་སོགས།།ཏིང་འཛིན་རྒྱུ་ཚོགས་ལ་གནས་ནས།།ཞི་གནས་སྒྲུབ་པ་སྔོན་བཏང་སྟེ།།སོ་སོར

རྟོག་པའི་ཤེས་རབ་ཀྱིས།།དཔྱད་ཅིང་འཇོག་པས་ལྷག་མཐོང་བསྒྲུབ།།ཞི་ལྷག་ངོ་བོ་གོ་རིམས་དང་།།དེ་དག་ཇི་ལྟར་བསྒྲུབ་པའི་ཚུལ།།སྤྱོད་འཇུག་དོན་བཞིན་ཤེས་པར་བྱ།།ཐུན་མཚམས་སྤྱོད་ལམ
ཐམས་ཅད་དུ།།སྒྱུ་མ་ལྟ་བུའི་རྣལ་འབྱོར་སྐྱོང་།།མདོ་སྡེ་ཟབ་མོའི་དབྱངས་ཀྱིས་ཀྱང་།།ཡང་དང་ཡང་དུ་དྲན་བསྐུལ་བྱ།།དེ་ལྟར་ཐབས་ཤེས་ཟུང་འབྲེལ་བ།།ཐེག་ཆེན་བློ་སྤྱོད་སྙིང་པོའི་དོན།།རྒྱལ་བ་དགྱེས་པའི་ལམ་བཟང
ལ།།བརྟེན་ནས་ས་ལམ་བགྲོད་པར་བྱ།།རྐྱེན་ངན་ལམ་དུ་བསྒྱུར་བ་ནི།།སྣོད་བཅུད་སྡིག་པའི་འབྲས་བུ་ཡིས།།གང་བའི་སྙེགས་མའི་དུས་མཐའ་འདིར།།མི་འདོད་རྐྱེན་ངན་ཅི་བྱུང་ཡང་།།བློ་སྦྱོང་གདམས་པ་འདིའི་སྒོ
ནས།།ཐམས་ཅད་བྱང་ཆུབ་གྲོགས་སུ་བསྒྱུར།།དེ་ལ་བསམ་སྦྱོར་གཉིས་སུ་ཡོད།།བསམ་པ་ལ་ཡང་སེམས་བསྐྱེད་དང་།།ལྟ་བས་ལམ་དུ་སྦྱར་ཚུལ་གཉིས།།སེམས་བསྐྱེད་སྒོ་ནས་སྦྱར་ཚུལ་ནི།།ལས་དང་རྐྱེན་གྱིས
བསྐུལ་བ་ཡི།།མི་འདོད་སྡུག་བསྔལ་ཅི་བྱུང་ཡང་།།བྱང་ཆུབ་བསྒྲུབ་པའི་བསྐུལ་མ་རུ།།ཤེས་ནས་དང་དུ་ལེན་བྱེད་ཅིང་།།བྱམས་དང་སྙིང་རྗེ་ཤུགས་དྲག་གིས།།གཏོང་ལེན་སྒོ་ནས་ལམ་དུ་བསྒྱུར།།ལྟ་བས་ལམ་དུ་སྒྱུར
ཚུལ་ནི།།ཚོགས་དྲུག་སྣང་བ་གང་ཤར་ཡང་།།རང་བློས་བཏགས་པ་ཙམ་ཞིག་ལས།།ངོ་བོས་གྲུབ་པ་མེད་པའི་ཚུལ།།བསམས་ནས་གནས་ལུགས་ངང་དུ་གཞག།སྟོང་ཉིད་སྙིང་རྗེའི་སྙིང་པོ་ཅན།།བསྒོམས་པས་སྐུ་བཞི་འགྲུབ་པའི

ཚུལ།།བསམས་ནས་སྣང་བ་ལམ་དུ་བསྒྱུར།།སྦྱོར་བས་ལམ་དུ་བསྒྱུར་བ་ནི།།ཚོགས་གསོག་སྒྲིབ་སྦྱོང་ཆོས་སྐྱོང་མཆོད།།གདོན་བགེགས་གཏོར་མས་ཚིམ་བྱེད་པ།།སྦྱོར་བ་བཞི་ལྡན་ཐབས་ཀྱི་མཆོག།སྦྱོར་བ་བཞི་པོ་དེ་དག
གི།སོ་སོའི་ཉམས་ལེན་བྱེད་ཚུལ་ནི།།རྐྱེན་ངན་ཕོངས་པ་ཅི་བྱུང་ཡང་།།དགེ་བ་བསྒྲུབ་པའི་བསྐུལ་མ་རུ།།ཤེས་ནས་དཀོན་མཆོག་མཆོད་བྱེད་ཅིང་།།རེ་དོགས་འགོག་པའི་གསོལ་འདེབས་བྱ།།སྡུག་བསྔལ་མི་འདོད
དེ་ཡི་རྒྱུ།།སྡིག་སྤོང་དགོས་ཞེས་བསྐུལ་མ་རུ།།ཤེས་ནས་གཉེན་པོ་སྟོབས་བཞི་ཡིས།།སྡིག་སྒྲིབ་ཐམས་ཅད་དག་ངེས་སྦྱང་།།བཀའ་སྡོང་ཆོས་སྲུང་ཚོགས་རྣམས་ལ།།མཆོད་གཏོར་རྒྱ་ཆེར་ཕུལ་བྱས་ན།།རྐྱེན་ངན་ཐམས་ཅད
བྱང་ཆུབ་ཀྱི།།གྲོགས་སུ་བསྒྱུར་བའི་འཕྲིན་ལས་བཅོལ།།གདོན་བགེགས་གཏོར་མས་ཚིམ་བྱས་ལ།།བྱང་སེམས་སྦྱོང་བའི་གྲོགས་བྱས་པ།།དྲིན་ཚེ་ད་དུང་བདག་འཛིན་འདི།།འདུལ་ཕྱིར་ཕན་གྲོགས་མཛོད་ཅེས་བརྗོད།།མདོར
ན་རང་དང་འགྲོ་ཀུན་ལ།།ཉོན་མོངས་སྤྱོད་པ་གང་སྣང་ཡང་།།གཏོང་ལེན་གཉིས་ཀྱི་སྒོ་ནས་ནི།།འཕྲུལ་ལ་གང་ཐུག་སྒོམ་ལ་སྦྱར།།ཚེ་གཅིག་ཉམས་ལེན་དྲིལ་བ་ནི།།མན་ངག་སྙིང་པོ་མདོར་བསྡུས་པ།།འཕེན་དང་གོམས་དང་ས་བོན
དད།།སུན་འབྱིན་དང་ནི་སྨོན་ལམ་གྱི།།སྟོབས་ལྔ་དག་དང་སྦྱར་བར་བྱ།།འཕེན་པའི་སྟོབས་ནི་དུས་འདི་ནས།།བྱང་ཆུབ་བང་དང་ཇི་སྲིད་འཚོ།།ལོ་ཟླ་འདི་དང་ཁྱད་པར་དུ།།དེ་རིང་ཉིན་ཞག་ཕྲུགས་འདི་ལ།།གཅེས་འཛིན་འགོང་པོ་བཏུལ

བྱས་ཏེ།།བྱང་ཆུབ་སེམས་གཉིས་ཉམས་ལེན་ལ།།བརྩོན་པར་བྱེད་སྙམ་འཕེན་པ་གཏོང་།།གོམས་པའི་སྟོབས་ནི་སེམས་གཉིས་པོ།།་ཡང་ཡང་སྐྱོང་ཞིང་གོམས་བྱེད་པའོ།།ས་བོན་སྟོབས་ནི་སེམས་གཉིས་པོ།།
འཕོ་ལ་ཕྱིར་ཚོགས་གཉིས་གསོག་པའོ།།སུན་འབྱིན་སྟོབས་ནི་སེམས་གཉིས་ཀྱི།།འགལ་རྐྱེན་བདག་འཛིན་འདུལ་བའོ།།སྨོན་ལམི་སྟོབས་ནི།དགེ་ཚོགཔ་རྣམས།།བྱང་ཆུབ་སེམས་གཉིས་པལི་ལ་ཕྱིར་བསྔོ།།ཇི་སྲིད
སངས་རྒྱས་མ་ཐོབ་པར།།རྨི་ལམ་དུ་ཡང་སེམས་གཉིས་དང་།།ནམ་ཡང་མི་འབྲེལ་སྨོན་ལམ་གདབ།།ཁྱད་པར་འཆི་ཁའི་ཀྱེ་མསྣ་ལེན་ཡང་།།སྟོ་སྔོ་ཉིད་ཡིན་སྤྱོད་ལམ་བཅེས།༡་མ་ལའང་ཆགས་ཞེན་མེད་བྱས་ལ།།།
བྱང་ཆུབ་སེམས་གཉིས་ངང་དུ་འཕྲོ།།འབྱོངས་པའི་ཚད་དག་བསྟན་པ་ནི།།བདག་ཏུ་འཛིན་དང་གཅེས་འཛིན་གཉིས།།ཐུལ་ནུ་འབྱོངས་པའི་ཚད་ཡིན་ཏེ།།ཆོས་བསམ་སྒོམ་པ་ཐམས་ཅད་ནི།།བདག་འཛིན་གཉེན་པོར
གསུངས་པའི་ཕྱིར།།ཚུལ་འདི་ལ་ནི་མདོ་སྔགས་ཀྱི།།ཆོས་ཀུན་དགོངས་པ་གཅིག་ཏུ་འདུས།།ཆོས་དང་མདུན་མིན་བལྟ་བའི་ཚེ།།གཞན་གྱི་སྣོང་ངོར་ལེགས་པ་དང་།།རང་སེམས་དབང་པོར་བྱེད་པ་གཉིས།།ཕྱི་མ་གཙོ་སྟེ
དེ་ཡི་ཕྱིར།།དབང་པོ་གཉིས་ཀྱི་གཙོ་བོ་གཟུང་།།རྐྱེན་ངན་ཅི་དང་ཅི་བྱུང་ཡང་།།གྲོགས་སུ་བསྒྱུར་བར་བྱེད་པསདེ་འབའ་ཞིག་རྒྱུན་དུ་བྱི་སྦྱིན།།གློ་བུར་རྐྱེན་ངན་བྱུང་གྱུར་ཀྱང་།།གཉེན་པོས་འཕྲལ་དུ་ནོན་བྱས་ཏེ།།

ཡེངས་ཀྱང་ཐུབ་ན་འབྱོངས་པ་ཡིན།།འབྱོངས་རྟགས་ཆེན་པོ་ལྔ་ལྡན་ཞེས།།དམ་པ་གོང་མའི་གསུང་ལས་འབྱུང་།།ནཔོ་སྦྱོང་དམ་ཚིག་བསྟན་པ་ནི།།བློ་སྦྱོང་ཐོ་ནོར་མ་ཤོར་བར།སྡོམ་གསུམ་བཅེས་མཚམས་དོན་བྱེད་ཅིང་།།
ཕྱོགས་རེར་ལྷུང་བ་མིན་པ་སྟེ།།སྤྱི་དོན་གསུམ་ལ་རྟག་ཏུ་བསྒྲུབ།།འདུན་པ་བློ་སྦྱོང་ལ་བསྒྱུར་ལ།།ལུས་དགེ་སྦྱོང་བ་ཚུགས་ཐུབ་བྱ།།གཞན་གྱི་ལུས་དོང་ཚུལ་ཁྲིམས་ཀྱི།།ཡན་ལག་ཉམས་པ་བརྗོད་མི་བྱ།།གང་ཟག་གཞན་གྱི།
སྐྱོན་མི་བསམ།།རང་གི་རྒྱུད་ལ་ལོགས་བརྟགས་ནས།།ཚེ་འདིའི་སྣང་ཤས་ལ་སོགས་པ།།ཉོན་མོངས་གང་ཚེ་སྔོན་ལ་སྦྱང་།།ཤི་རྙིང་བཀུར་སྙན་གླགས་རྩེ་བ་ནས།།རང་ཉིད་ཉེ་བདེ་དོན་གཉེར་བར།།འབྲས་བུ་རེ་བཱ་ཐམས་ཅད་སྤང་།།
དགེ་སྦྱོར་གང་དང་གང་བྱེད་ཀྱང་།།དངོས་འཛིན་དུག་དང་གཅེས་འཛིནི་དུག།འདྲེས་པ་དུག་ཅན་ཟས་བཞིན་སྲུང་།།ཐིག་མེད་དུས་ནས་སྙིང་དབུས་སུ།།གནས་ནས་ཀུན་ཏུ་ཕུང་བྱེད་པ།།ཉོན་མོངས་གཡོ་ཅན་འདི་ལ་ནི།།གཞུང་བཟུང
མི་བྱ་བྱེ་ཟག་བསྙུངས།།གཞན་གྱིས་ཚིག་ངན་སྨྲ་བ་ལ།།ལན་དུ་གཤེགས་ངན་རྒོད་མི་བྱ།།གནོད་ལྡན་ནམ་ཞིག་འ་ཁྱོལ་སྙམ་དུ།།འབྱུང་བ་ཧཱུྃ་བྃ་མོའི་བསམ་དུན་སྤེབ།།མི་ཡི་མཚང་འབྲུ་མི་མིན་ལ།།གནད་ལ་དབབ་པའི་ཁས་མི
བྱ།།རང་ལ་བབོས་པའི་ཁག་ངན་དང་།།ལས་ཁུང་གཞན་ལ་བཀལ་མི་བྱ།།ཐུན་མོང་ལོངས་སྤྱོད་རང་ཁོ་ནའི།།ཆེད་དུ་བསྒྱུར་བའི་བསམ་སྦྱོར་མའོ།།མོ་བོན་ལྷོ་མཅོས་བྱེད་པ་ལྟར།།བློ་སྐྱོང་བསྒོམས་པས་ཚེ་འདི་ལ།།འདྲེ་གདོན་གནོད་པར།།

ལྡེང་་གྲང་སང་།ཆད།།
ཀཿནཿཿ༡



སྦྱོར་དང་།།རང་གཞན་རྣམ་དཀར་དགེ་བ་ལ།།རྗེས་སུ་ཡི་རང་མི་བསྒོམ་པར།།དགྲ་ལ་སྡུག་བསྔལ་བྱུང་བ་ལ།།ཡི་རང་བསྒོམ་པར་བྱེད་པ་སྟེ།།པོ་ལོག་དྲུག་པོ་སྤང་བར་བྱ།།ཉམས་ལོན་རེས་འཇོག་མི་བྱ་བར།།
ཆུ་བོ་ཆེན་པོའི་རྒྱུན་བཞིན་འབད།།བློ་སྦྱོང་སྒོམ་ལ་ཚམ་ཆོམ་དང་།།ཡིད་གཉིས་གང་ཡང་མི་བྱ་བར།།དོལ་ཆོད་ཉིད་དུ་སྦྱང་བར་བྱ།།རང་གི་རྒྱུད་ལ་ཡང་དང་ཡང་།།རྟོག་ཅིང་དཔྱོད་པའི་ཞུན་ཐར་དང་།།ཉོན་མོངས་སྐྱེ་བའི
ཡུལ་དག་ལྔ།།བརྟེན་ནས་ཉོན་མོངས་སྐྱེ་མི་སྐྱེ།།ཡང་ཡང་བརྟག་ཅིང་དཔྱད་པར་བྱ།།བློ་སྤྱོད་བསྒོམས་པས་མཆོད་པའི་ཡུལ།།ཡིན་སྙམ་གཞན་ལ་ཡུསྔ་མི་བསྒོམ།།གཞན་གྱི་ཚིག་ངན་གྱིས་སྤྱོས་ཀྱང་།།ཀི་ལོང་མི་
བྱ་གཅེས་འཛིན་འདུལ།།བློ་སྐྱོང་འདི་ལ་གསེར་སྲད་ཀྱིས།།ཡུད་ཙམ་མི་བྱ་རྒྱུན་བསྲིང་བྱ།།ཅུང་ཟད་དགའི་དང་མི་དགའ་ལ།།རྣམ་འགྱུར་ཡུད་ཙམ་པ་མི་བྱ།།བྱང་ཆུབ་སེམས་ཀྱིས་ཀུན་བསླངས་ནས།།གཞན་ལ་ཅི
ཕན་བྱ་བའི་ཚེ།།ཕན་ལན་འོར་ཆེ་འདོད་མི་བྱ།།དེ་ལྟར་བློ་སྦྱོང་དམ་ཚིག་དང་།།བསླབ་བྱ་ཇི་སྙེད་བསྟན་པ་རྣམས།།བྱང་ཆུབ་སེམས་ཀྱིས་ཀུན་བསླངས་ནས།།གཏོང་ལེན་གཉིས་ཀྱི་སྒོ་ནས་ནི།།ཐམས་ཅད་ཐེག་ཆེན
ལམ་དུ་བསྒྱུར།།དེང་ནས་བྱང་ཆུབ་སྙིང་པོའི་བར།།བྱང་ཆུབ་སེམས་ཀྱི་རྟ་ཞོན་ནས།།བདེ་ནས་བདེ་བར་འགྲོ་བ་ལ།།སྒྱིད་ལུག་ཞུམ་པ་མི་བྱ་ཞིང་།།སེམས་མཆོག་འདི་དང་སྐད་ཅིག་ཀྱང་།།མི་འབྲལ་བཟང་ངན་རྐྱེན་གང་ཡང་།།།

སེམས་མཆོག་འདི་ཡི་གྲོགས་སུ་ཁྱེར།།སྙམ་དུ་འདུན་པ་ཤུགས་དྲག་བྱ།།ལོང་བས་ཕྱག་དང་ཕུང་པོ་ལས།།ཇི་ལྟར་རིན་ཚོན་རྙེད་པ་ལྷར།།དེ་བཞིན་ཉམ་ཆུང་བདག་འདྲ་ཡིས།།གདམས་ངག་ཡིད་བཞིན་ནོར
པུ་འདི།།ཇི་ཞིག་ལྷར་རྙེད་ཨེ་མ་མཚར།།ད་ནི་དོན་མེད་བྱ་བ་ཀུན།།དོར་ནས་ལམ་བཟང་འདི་ཉིད་ལ།།འདུན་པ་གཅིག་ཏུ་དྲིལ་བྱས་ནས།།དལ་འབྱོར་དོན་དེབ་ལྡན་པར་བྱ།།བྱང་སེམས་མཆད་ཁ་བའི་ཞལ
ནས།།སྔོན་སྦྱངས་ཀྱི་འཕྲོ་སང་པས།།རང་གི་མོས་པ་མང་བའི་རྒྱུས།།སྡུག་བསྔལ་གཏམ་ངན་ཁྱད་བསད་ནས།།བདག་འཛིན་འདུལ་བའི་གདམས་ངག་དུས།།དྲ་ནི་ཤི་ཡང་མི་འགྱོད་དོ།།ཤེས་
གསུངས་པ་ལྟར་ཆོས་འདི་ལ།།འབད་པས་གདེང་དང་ལྡན་པར་བྱ།།འདི་བྲིས་པ་ཡི་དགེ་ཚོགས་ཀྱིས།།བདག་དང་མ་རྒན་འགྲོ་བ་ཀུན།།ཚང་ལོམ་མ་ནོར་ལམ་བཟང་འདིས།།མྱུར་དུ་སྨིན་ཅིང་གྲོལ་གྱུར
ཅིག།ཅེས་ཐེབ་པ་ཆེན་པོའི་བློ་སྦྱོང་བློ་བཟང་དགོངས་རྒྱན་གྱི་སྙིང་པོ་བསྡུས་པའི་རྩ་ཚིག་འདི་ལྟ་བུ་ཞིག་དགོས་ཞེས།མདོ་སྔགས་གཞུང་བརྒྱ་སྨྲ་བའི་དགེ་བའི་བཤེས་གཉེན་དར་གླིང་མཁན་པོ་རབ་འབྱམས་པ་ཆོས་དབང་རྒྱ་མཚོས་བསྐུལ
འང་།རང་དང་སྐལ་བ་མཉམ་པོ་དག་ལ་ཕན་དུ་རེ་བའི་བསམ་པས་དགེ་སློང་ཡེ་ཤེས་རྒྱལ་མཚན་གྱིས་བཀྲ་ཤིས་བསམ་གཏན་གླིང་དུ་སྦྱར་བ།འདིས་ཀྱང་ཐེག་པ་ཆེན་པོའི་བསྟན་པ་ཕྱོགས་ཀུན་ཏུ་དང་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག།།མངྒ་ལཾ།

རྣ་བྱུང་་ལུ